NaiveNeuron/SloPal huggingface dataset:
Martvoň, Anton, poslanec NR SR (2014-07-08):
Ďakujem pekne. Pán poslanec Mikuš, prepáčte, ale budem vás trošku citovať. Vy ste zakončili vaše vystúpenie otázkou, že čo sa stane, keď ústava neprejde. No myslím si, že keď ústava by v takom znení, ako ju dneska avizoval pán premiér, že by bol v ústave zakotvený zákaz vývozu vody z krajiny, neprešla, tak to by znamenalo, že dva týždne alebo týždeň a pol ste tu robili, opozícia, iba divadielko, lebo myslím si, že tak to tu aj vyznievalo, že voda je jedna z najdôležitejších surovín štátu. A keď to tak vyznievalo a ste to tu tvrdili, samozrejme, tak zaslúži si aj svoje miesto pekne v ústave. Preto sa pýtam, prečo máte zrazu problém, keď pán premiér aj s pánom ministrom vystúpili s tým, že to chcú dať priamo do ústavy? Dajme to do ústavy, schváľme novelu ústavy a potom môžeme diskutovať, či pánom ministrom predložený návrh zákona je vôbec v rozpore s ústavou, alebo nie je. Ale, samozrejme, vám to nevyhovuje, lebo váš kolega, alebo vaši kolegovia z SDKÚ prichádzajú stále s návrhom stiahnuť návrh zákona z tohto rokovania a stanoviť transparentný aukčný predaj alebo spôsob predaja vody. Čiže na druhej strane vy tu vôbec nehovoríte o zákaze predaja vody, vy ho chcete predávať, tú vodu, ale aukčným spôsobom. No zjavne vám pán minister šliapol pekne, alebo nejakým určitým vašim lobistickým skupinám, na otlak, keď zrazu je s tým problém. No a ja to si dovolím skonštatovať taktiež otázkou iba. Pán Mikuš, dnešným vystúpením pána ministra a pána premiéra nezosmiešnil náhodou pán premiér s pánom ministrom celú opozíciu tým, že ten zákaz predaja vody a vývozu vody chce dať priamo do ústavy? To je moja otázka.
Blanár, Juraj, podpredseda NR SR (2023-03-22):
Pán poslanec Krajčí, môžete reagovať na faktické poznámky.
Ledecký, Vladimír, poslanec NR SR (2022-12-06):
Pán predsedajúci, dajte, prosím, hlasovať o návrhu zákona ako o celku. Odporúčanie gestorského výboru nebolo prijaté.
A. Belousovová, podpredsedníčka NR SR: (2010-05-26):
A pani Vášáryovej. Ako Slováci v USA sú niekedy väčší národovci a určite pochopia, o čo tejto vláde ide a v akom ohrození je Slovenská republika tak, že budú vedieť pochopiť naše kroky. A tam je to ešte klauzula, že sa to nedotýka rodinných vzťahov. Čiže tento zákon je naozaj čistý. A ak chcete poznať môj osobný názor, možno nie názor Slovenskej národnej strany, ja si myslím, že mať viacero vzťahov ako občianstvo, proste ja mám jedno občianstvo, ja iné nepotrebujem. Veď je to absolútny zmätok, pretože tam, kde platíš dane, tam buď občan a rozhoduj, akú vládu budeš mať a ako bude spravovať tieto dane! To má logiku a poriadok. Všetko ostatné je zmätok, ktorý plodí len ďalší zmätok a chaos. (Potlesk.)
Nemky, Martin, poslanec NR SR (2016-12-06):
Ďalej hlasujeme o doplňujúcom návrhu predloženom pani poslankyňou Zimenovou.
Laššáková, Jana, podpredsedníčka NR SR (2014-06-12):
Na vystúpenie pána poslanca s faktickou poznámkou sa hlási pani poslankyňa Horváthová. Končím možnosť prihlásiť sa s faktickými poznámkami. Nech sa páči, pani poslankyňa.
Bugár, Béla, podpredseda NR SR (2019-12-05):
Ďakujem pekne za slovo. No už tu boli spomínané a spomenuté niektoré kritické kroky. Ak sa to urobí, samozrejme môže to ohroziť aj určité, povedzme, obchodovanie so zlatom. Ale ja si myslím, že treba prečítať niektoré pasáže z listu Národnej banky Slovenska z 2. apríla, čo dostal, samozrejme, predseda výboru finančného. V deviatom bode sa píše: „Prípadné fyzické premiestňovanie zlata je finančne náročné a predstavovalo by negatívny dopad na zisk Národnej banky Slovenska. Alternatívne umiestnenie by okrem toho automaticky neznamenalo zníženie politického alebo geografického rizika.“ Čo je ale dôležité, samozrejme, oni skúmali, že sú tri možnosti, tri alternatívy, alternatívne krajiny depozitára zlata. A píšu, že samozrejme Slovensko nemôže obchodovať so zlatom. To znamená, že to, čo bolo spomenuté, že za desať rokov približne 50 mil. eur sme „vyobchodovali“, tak by sme, samozrejme, to nemohli urobiť. A navyše píšu, že by s takýmto uskladnením boli spojené aj nezanedbateľné náklady na správu. Tak z toho mi vyplýva to, preto sme nehlasovali za a nebudeme ani teda za uznesenie hlasovať, že toto bude znamenať pre Slovensko len stratu. A to rozumný hospodár nemôže dovoliť. Si nemôže dovoliť.
Jarjabek, Dušan, poslanec NR SR (2020-09-17):
Ďakujem pekne. Pán poslanec Dostál, prestaňte mi niečo podprahovo podsúvať. Ja som poverený poslanec, ktorý má tieto veci predniesť, tak ako ktokoľvek iný a ubezpečujem vás, že je to všetko v rámci rokovacieho poriadku, to je jedna vec. O tom, ako sú tieto výbory v tejto chvíli rozhodnuté, o tom rozhoduje zákon a rokovací poriadok. Toto nie je výmysel nikoho. Ten zákon musíme všetci rešpektovať a vy ste presne taký istý poslanec ako ktokoľvek z nás, pán poslanec Dostál, aj ako poslanci Ľudovej strany Naše Slovensko. Vy ste presne taký istý poslanec a ja takisto. Máme svojich voličov, tým voličom skladáme účty. To ako tuto proste vyvyšovať sa takýmto spôsobom, veď rokovací poriadok o tom, to je váš osobný názor, ale nič viac. My sme si všetci tuná ako poslanci stopäťdesiati rovní. O tom, zmenili sa proste pomery v parlamente a tento návrh vychádza len zo zmenených pomerov v parlamente. No je to tak. Vznikla nová strana, ktorá neprešla voľbami. Tento, toto všetko, čo sa v tomto parlamente deje aj v rámci tohto bodu, je len v súlade s rokovacím poriadkom, ktorý presne hovorí, ktoré výbory patria ktorým stranám. Veď si to preštudujte, vy ste právnik, či je to opozícia, alebo koalícia. O tom predsa jasne hovorí aj rokovací poriadok pomaly. No a pýtate sa ma na veci a na formu istej voľby. O všetkom sa dozviete aj o tých dohovoroch takzvaných, ktoré vy máte na mysli, sa dozviete presne v zmysle rokovacieho poriadku, tak aby ten rokovací poriadok bol naplnený všetkými z nás, predpokladám, aj vy by ste s tým súhlasili. Ďakujem za pozornosť.
Paška, Pavol, poslanec NR SR (2010-12-16):
Ďakujem pekne, pán podpredseda. Dovoľte, aby som v mene poslaneckého klubu SMER-u – sociálnej demokracie takisto zaželal kolegyniam, kolegom pekné Vianoce, príjemné prežitie sviatkov a trošku viac pokory. Ďakujem.
Krúpa, Juraj, poslanec NR SR (2023-11-28):
Ďakujem, Mária, za tvoj príspevok. Tak ako som očakával, tak v podstate aj celá táto diskusia sa vedie v tom duchu rôznych konšpirácií, a jedna z nich, na ktorú si reagovala, je aj konšpirácia o smrti generála Lučanského. Mne to je osobne veľmi ľúto, ja som bol tiež súčasťou tej vyšetrovacej komisie a prešli sme si v rámci tej komisie celým tým procesom, kde, musím povedať, že som zažil rôzne veci. A napríklad si spomínam aj na to, ako niektorí kolegovia spochybňovali kamerové záznamy, lebo tie kamerové záznamy v tom nápravnom ústave v Prešove, boli nastavené na systém pohybového senzora, teda vždy sa zapli vtedy, keď tam niekto na tej chodbe bol. A keď tam boli nejaké že tie presmyčky alebo čo, hej, tak to oni tvrdili, že to bolo vtedy. A väčšinou to tvrdia ľudia, ktorí zneužívajú dezinformácie. A tie dezinformácie zneužívali aj v prípade vraždy Jána a Martiny. Tvrdili, že to tak nebolo, to bolo ináč. To isté tvrdia o smrti generála Lučanského. Viete, ale to máte tak, ako keď niekto dokáže tvrdiť a uveriť tomu, že existuje vegánska masť. Počujete? Vegánska masť. Ja neviem, ona sa asi robí zo šošovice. A táto vegánska masť sa natiera na chleba s cibuľou a predáva sa za 10 eur v Bratislave. A niekto, niekto tomuto reálne uverí. A čo keď ten chleba je z pšenice z Talianska a cibuľa je z Ameriky? Púú, možno preto stojí 10 eur. Takže toto sú tí ľudia, ktorí šíria takéto informácie. Niet sa čomu potom diviť.
Podmanický, Ján, poslanec NR SR (2022-11-15):
Ďakujem pekne za slovo. Kočner bol človek, ku ktorému chodieval Richard Sulík na raňajky, a Igor Matovič s ním obvykle diskutoval o politických otázkach, ale to až tak nesúvisí s tým, čo povedal pán poslanec Šutaj Eštok vo svojom vystúpení, preto by som chcel dva momenty povedať. Prvý sa týka, tie, tých migračných dôvodov, kvôli ktorým odvolávame ministra Mikulca. Vážení, aj keby bola pravda, že Česká republika údajne nedodržuje nariadenia Európskej únie, tak ak zavreli hranicu, bolo to v bytostnom záujme Českej republiky. Namiesto toho, aby si Slovenská republika, teda vláda brala príklad od Čechov, tak sa chváli, že dodržujeme predpisy Európskej únie. No to je ako mŕtvemu zimník alebo pre občanov Slovenskej republiky ako stierače na ponorke. To sú také naozaj zdôvodnenia a taký úžitok to má pre nás všetkých. Druhý moment, už teda veľakrát sa tu čítali zápisnice z rôznych odposluchov. Sú to naozaj strašné veci. A pán poslanec Šutaj Eštok sa spýtal pani Záborskej, že ako to ona hodnotí v rámci svojho kresťanského presvedčenia. No ja sa, pán poslanec, s viacerými z poslancov OĽANO, teda špeciálne s kresťanskými, o tom rozprávam. Oni tomu neveria. Oni vám povedia to, čo vám povedal pred chvíľou pán Šefčík, že je to vytrhnuté z kontextu, z kontextu a Hamran povedal, že to tak nie je. No to je neuveriteľné, ja neviem, asi málo pracujeme, málo im to vysvetľujeme, málo ich posielame za Petrom Pčolinským. No nech sa ho idú spýtať, on im to povie, ako to je celé.
Baránik, Alojz, poslanec NR SR (2020-07-15):
Vystúpil ako podpredseda. (Odznelo mimo mikrofónu.)
Paška, Pavol, predseda NR SR (2012-12-05):
Pani poslankyňa Košútová.
Danko, Andrej, podpredseda NR SR (2024-01-09):
Poslankyňa Turčanová.
Gyimesi, György, poslanec NR SR (2022-12-22):
V rozprave vystúpil pán poslanec Dostál, ktorý podal návrh vrátiť návrh zákona na dopracovanie. (Reakcia z pléna.) Stiahol? Ale svoj návrh vzal späť, preto o ňom hlasovať nebudeme. Teraz môžeme pristúpiť k hlasovaniu... (Ruch v sále. Prerušenie vystúpenia predsedajúcim.)
Hrušovský, Pavol, podpredseda NR SR (2010-09-09):
Ďakujem, pán minister, za odpoveď. A poprosím teraz pána ministra obrany Galka, aby odpovedal na ďalšiu položenú a vyžrebovanú otázku, a to pána poslanca Bašku, ktorý sa vás pýta: „Kto podpísal osvedčenie Vojenskej spravodajskej služby č. 100480/BS-4/2010 vydané dňa 26. júla 2010?“
Jurinová, Erika, podpredsedníčka NR SR (2015-10-30):
Pán poslanec Mikloško.
Pellegrini, Peter, predseda NR SR (2024-02-27):
Pán poslanec Šipoš za poslanecký klub, alebo procedurálny návrh? Za klub? Nech sa páči.
Grendel, Gábor, podpredseda NR SR (2020-05-12):
Ďakujem pekne, pán minister. Prosím, zaujmite miesto pre navrhovateľa. Dávam teraz slovo predsedníčke výboru pre zdravotníctvo poslankyni Jane Cigánikovej, aby informovala Národnú radu o výsledku prerokovania návrhu vlády vo výbore.
Grendel, Gábor, podpredseda NR SR (2021-05-27):
Dve faktické poznámky na vystúpenie pána poslanca Mazureka. Pán poslanec Suja.
Péter, Monika, poslankyňa NR SR (2020-06-09):
Vážený pán predsedajúci (zaznenie gong), vážené panie poslankyne, vážení páni poslanci, dovoľte mi, prosím, povedať niekoľko slov a vysloviť tak svoj názor k novelizácii zákona o prokuratúre a zákona o rokovacom poriadku. Z môjho pohľadu ide o zmenu, ktorú azda každý z nás bez ohľadu na to, či je presvedčený o jej kladnom, či, naopak, negatívnom dopade, musí vnímať ako zmenu zásadnú, ako zmenu (zaznievanie gongu) sčasti podporujúcu postupné búranie rokmi zažitých stereotypov, ktorých význam je prinajmenšom sporný. V demokracii je jedným zo základných zámerov novelizácie akéhokoľvek právneho predpisu zámer o jeho posun práve k jej princípom.
Mezenská, Helena, poslankyňa NR SR (2012-09-18):
Takže teraz môžeme pristúpiť k hlasovaniu o mnou predloženom pozmeňujúcom návrhu, ktorý odznel v rozprave.
Laššáková, Jana, podpredsedníčka NR SR (2015-10-02):
Ďakujem pekne, pani navrhovateľka. Zaujmite miesto určené pre navrhovateľov. Teraz dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Kiššovej, nech sa páči, či pani poslankyni Pfundtner, ospravedlňujem sa, ale tu už mám aj Kiššovú, aj Kadúca, aj vás, takže som si to poplietla.
V. Veteška, podpredseda NR SR: (2005-06-30):
V rokovaní pokračujeme správou o systémovom riešení negatívnych dôsledkov prechodu na nový dôchodkový systém v zmysle zákona č. 461/2003 Z. z. o sociálnom poistení v Slovenskej republike (dôchodky vyberané k 31. decembru 2003 a po uplatnení zákona od 1. januára 2004) . Správa je tlač 1204, spoločná správa výborov 1204a. Prosím podpredsedu vlády Pála Csákyho, aby z poverenia vlády správu uviedol.
Števulová, Zuzana, poslankyňa NR SR (2024-01-24):
Ďakujem. Aj poslancovi Kiššovi za to, ako zhodnotil celý ten priebeh, s ktorým sa tu stretávame v podstate od začiatku tohto nášho funkčného obdobia. A ja k tomu chcem pridať, že presne, Števo, jednak ako si to veľmi dobre opísal od vlastne toho konsolidačného balíčka, rozpočet, kompetenčného zákona až po toto skrátené legislatívne konanie. Pripomeňme a dodávam ešte k tvojmu príspevku, že nás tu čaká novela zákona o verejnom obstarávaní, čiže keby si niekto chcel pre seba pripraviť prostredie, chránené prostredie, aby jednak mohol prihrávať zákazky svojim ľuďom tak, že napríklad ani do 3 mil. nebude musieť robiť riadne verejné obstarávanie pri stavebných veciach. A keď už teda by aj porušil nejaký zákon a došlo by ku korupcii, tak si teda vopred zmeníme Trestný zákon, aby to bol trebárs len prečin, aby za to hrozil len nejaký majetkový postih a náramok v domácom väzení, ktorý nebude mať ani kto skontrolovať, alebo prípadne nebude ani fungovať, tak by to prosto nerobil inak. Vy sa nemôžete čudovať, že vám tu dookola 11 dní opakujeme tieto výčitky, pretože ony majú reálny základ. Z vás tu nikto na tieto výčitky neodpovedá. Ja som tu osobne dnes niekoľkokrát aj včera, citovala nálezy Ústavného súdu. Jeden z nich sa týka priamo pána Gašpara. Pán minister Susko tvrdí, že sú to nálezy, ktoré podporujú to zrušenie ÚŠP. A nikto, ani vy, pán Gašpar, ste sa nikdy nepostavili tu, aby ste nám odpovedali, no nakoniec ideme rokovať do noci. Čo si o tomto všetkom máme myslieť, len že prosto je vám jedno, že pošliapavate základy právneho štátu, toho, čo má byť tento zákonodarný orgán, akúkoľvek nejakú úctu k poslancom a poslankyniam z opozície, a to všetko pre vlastný prospech.
Laššáková, Jana, podpredsedníčka NR SR (2015-05-27):
Pán poslanec Hlina, nech sa páči.
Brocka, Július, poslanec NR SR (2014-02-13):
Pán kolega Frešo, pán minister Kaliňák vám ukázal, že utekať z parlamentu vie. Myslíte si, že to stačí na to, aby bol premiérom?
Jurinová, Erika, podpredsedníčka NR SR (2014-11-09):
Pán poslanec Mikuš.
Blanár, Juraj, podpredseda NR SR (2021-06-23):
Ďalší pán poslanec Schlosár.
P. Hrušovský, predseda NR SR: (2005-03-15):
Pristúpime teraz k hlasovaniu o jednotlivých prerokovaných bodoch. Páni poslanci, najskôr  budeme hlasovať o návrhu na voľbu poslancov Národnej rady Slovenskej republiky za členov výborov a na zmeny v zložení výborov , ktorý máte ako tlač 1074. (Ruch v sále.) Páni poslanci, prosím, upokojte sa. Otváram rozpravu o tomto bode programu. Pýtam sa, či sa chce  niekto prihlásiť do rozpravy? Návrh vychádza z dohody, ktorá bola prijatá v poslaneckom grémiu, odsúhlasená všetkými zástupcami poslaneckých klubov. Páni poslanci, pristúpime k hlasovaniu o návrhu uznesenia 1074. Odporúčam, aby sme hlasovali o časti A a B spoločne, pretože  spolu súvisia. Prosím, prezentujme sa a hlasujme, páni poslanci. Hlasujeme. Hlasujeme, páni poslanci. (Hlasovanie.) 124 prítomných, 122 za návrh, 1 sa zdržal, 1 nehlasoval. Konštatujem, že  Národná rada uznesenie o voľbe poslancov a  zmeny v zložení  parlamentných výborov schválila. Teraz poprosím pána poslanca Abrhana, aby z poverenia výboru uviedol  hlasovania k prerokúvanému vládnemu návrhu zákona, ktorým sa mení a dopĺňa zákona Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov , ktorý prerokúvame  ako tlač 1029. Nech sa páči, pán poslanec.
Kuffa, Štefan, poslanec NR SR (2013-03-26):
Reagujem na svojich predrečníkov, kolegov. Pán Kvasnička, Kána Galilejská. Mne nemusíte hovoriť o víne. Ja viem, že víno má svoju kvalitu, svoju hodnotu. Ja som hovoril o primeranom množstve, však víno je dobré. Ak ho máš pod kontrolou, je na zdravie. Ak si sadneš so svojou manželkou predsa na svadbe, ako by to vyzeralo, že svadobní hostia by pili vodu. Veď ja nekážem vodu piť. Ja kážem víno piť a vodu pijem. Ja to robím naopak. Ale ak to víno piješ, tak ho pi tak, aby si mal mieru, primeranú mieru, aby sa z teba nestal závislý človek. A vždycky je lepšie, ak to 14-ročné dievča je na lyžiarskom svahu a lyžuje sa, ako keď sedí v súlade so zákonom bez prilby a sedí v krčme a pije alkohol. Veď to sú úplne totálne absurdnosti. Tu sa dá týmto pokutám predísť. Jednoducho ak by sme to mali prijať, no nepustím ťa na ten svah. Ak to prijmeme, že musíš mať prilbu, ťa nepustím. A aká pokuta? Nijaká pokuta, lebo prevádzkovateľ vlekov je zodpovedný za to, že nikto bez prilby na tomto svahu sa neocitne. Ďakujem.
Vons, Peter, poslanec NR SR (2022-09-22):
Ďakujem, pán podpredseda. Vážené kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Tomáša Lehotského, Vladimíry Marcinkovej, Mariána Viskupiča, Vladimíra Ledeckého a Michala Luciaka na vydanie zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov (tlač 1154). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokujeme v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Zároveň odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Bugár, Béla, podpredseda NR SR (2019-06-19):
Prezentujme sa a hlasujme o návrhu zo spoločnej správy. (Hlasovanie.) Prítomných 138 poslancov, za 117, zdržalo sa 21. Konštatujem, že tieto návrhy boli schválené. Nech sa páči.
D. Lipšic, poslanec: (2007-06-19):
Pred týmto návrhom sme rokovali o znížení daní. A návrh je, aby sa znížila daň z príjmu z 19 na 17 %. Ako viete, strana, za ktorú som kandidoval, pred piatimi rokmi navrhla 15-percentnú rovnú daň. A ja si myslím, že možno 15 % by bolo najlepšie. Ale ako myslíte, že budem hlasovať za návrh za zníženie z 19 na 17, keď som za 15? No budem hlasovať za. Budem hlasovať za, lebo je to zníženie. Ak vy hovoríte, že ste za ešte radikálnejšie zníženie imunity, ja sa budem pozerať, pán predseda Paška, ako budete hlasovať vy. Ja sa budem pozerať, ako budete hlasovať vy. Pán predseda parlamentu, vyzývam vás, aby ste hlasovali za zúženie poslaneckej imunity. Pán Paška, hlasujte za to, aby poslanci nemali privilegované postavenie mimo výrokov a hlasovania. O tom to je. Nehovorte o tom, kto vodu káže a iné pije, keď to robíte vy. Chcem vám povedať ešte jednu vec. Často sa hovorí, že nemôžeme vytrhnúť nejaký ústavný problém z kontextu, treba to riešiť široko, nie parciálne, treba riešiť veľa problémov naraz, ale povedzte mi, ako sa plénum a ústavná väčšina môže zhodnúť podľa vašej mienky na nejakej v budúcnosti širokej novele ústavy, ak sa nezhodne na úzkej novele ústavy? Ja si pamätám, keď parlament hlasoval o zúžení imunity a zároveň rozšírení kompetencií NKÚ. To neprešlo. A mnohí hovorili, niektorí hovorili, kvôli tomu, že sa im nepáči NKÚ, kvôli tomu, že imunita – čím bude širšia novela ústavy, tým sa ťažšie bude hľadať v parlamente konsenzus. To je podľa mňa pomerne logické. Preto, pán predseda, vaše výroky o tom, ako treba radikálne zužovať imunitu – mňa budú zaujímať vaše skutky. Vaše skutky prejavujete hlasovaním. Budem pozorne sledovať, pán predseda Paška, ako budete za zúženie imunity hlasovať. Ďakujem. (Potlesk.)
Baláž, Radovan, poslanec NR SR (2017-09-05):
Pán predsedajúci, dajte prosím hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru a výboru pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh zákona prerokovali do 30 dní a gestorský výbor do 32 dní od jeho prerokovania v prvom čítaní. Dajte, prosím, hlasovať.
P. Paška, predseda NR SR: (2009-10-22):
(Hlasovanie.) 142 prítomných, 21 za, 88 proti, 33 sa zdržalo. Tento bod sme neschválili.
E. Bauer, poslankyňa: (2003-06-17):
Chcem však upozorniť na jednu skutočnosť okrem toho, čo tu už bolo uvedené, a to je nasledovné. Fond dôchodkového zabezpečenia  je už mnohé roky v hlbokom  deficite.  Je pravda, že presúvame z roka na rok  prostriedky z nemocenského poistenia, teda z Fondu nemocenského poistenia do Fondu dôchodkového poistenia. Súčasný zákon to umožňuje. Predpokladaný systém, ktorý je obsahom návrhu nového zákona o sociálnom  poistení,  o ktorom budeme rokovať čochvíľa, však už takéto presuny neumožňuje. Keď tieto súvislosti   zoberieme do úvahy, myslím si, že problém udržateľnosti dôchodkového systému musíme v každom prípade a veľmi vážne zobrať do úvahy. Chcela by som pre tých kolegov, ktorí nie sú zbehlí  v číslach, pokiaľ ide o dôchodkové poistenie, uviesť, že jednopercentné zvýšenie dôchodkov na mesiac znamená 70 miliónov korún výdavkov pre  Sociálnu poisťovňu. A teda porovnávať to s číslami na vyslanie ženijnej jednotky, myslím si, že nie je korektné, pretože čísla by hovorili asi o tom, že to stačí na dvojmesačné navrhované  zvýšenie. Pokiaľ ide o rozpravu, v zásade neodznel žiaden návrh, ak za takýto by sme nepovažovali návrh pána poslanca Zuba, ktorý navrhol v rámci faktickej poznámky  zvýšiť dôchodok o 10 percent, len musím upozorniť, že to nie je možné brať ako pozmeňujúci návrh. Na základe rokovacieho poriadku § 90 je možné rokovať len o pripomienkach prezidenta republiky. Je teda mojou povinnosťou, pani predsedajúca, predložiť návrhy zo spoločnej správy na hlasovania. Z. Martináková, podpredsedníčka NR SR: Pristúpime k hlasovaniu pani spoločná spravodajkyňa?
Pellegrini, Peter, predseda NR SR (2015-11-12):
Pán poslanec, dovoľte, aby som vás informoval, že pred štátnym rozpočtom po dohode s ministerstvom financií majú byť prerokovávané tie zákony, ktoré sú v zozname a v programe predradené pred samotný bod. Síce je termínovaný, ale v poradí pred štátnym rozpočtom. A ak si dobre pamätám, tak vládny návrh zákona o štátnom rozpočte má bod 30 a ostatné sú až po. To znamená, ministerstvo financií vyhodnotilo prvých 29 bodov ako body, ktoré majú vplyv a dosah, tie ostatné môžu byť schválené aj po schválení štátneho rozpočtu. Napríklad pri zákone o športe, rozpočet verejnej správy na roky ´16 až ´18 už počíta s navýšením rozpočtu, tak ako je to navrhnuté v zákone o športe. Keď sa zmení, potom sa bude musieť meniť aj rozpočet, samozrejme. Ďakujem pekne. Aby sme vytvorili ešte dodatočný časový priestor aj pre prípravu kolegov poslancov, už neumožním pánovi ministrovi otvoriť prvý zo svojich zákonov. Urobí tak až po hodine otázok o pätnástej hodine. Vyhlasujem obedňajšiu prestávku. (Prerušenie rokovania o 11.55 hodine.) (Pokračovanie rokovania o 14.00 hodine.)
M. Číž, podpredseda NR SR: (2007-10-25):
Otváram ďalší bod programu, ktorým sú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 24. septembra 2007 , ktoré ste dostali ako tlač 421. Z dôvodu prehľadnosti poprosím poslancov, aby pri vystúpení uviedli číslo, pod ktorým sa odpoveď člena vlády v tlači 421 nachádza. Dovoľte otvoriť rozpravu. Do rozpravy sa písomne prihlásili títo páni poslanci: Monika Gibalová, František Mikloško, Stanislav Kahanec, poslankyňa Mária Sabolová, pán poslanec Martin Fronc a poslankyňa Tatiana Rosová S procedurálnym návrhom – pani poslankyňa Mária Sabolová, má slovo.
Zmajkovičová, Renáta, podpredsedníčka NR SR (2013-10-18):
Pán poslanec Hraško.
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 138 prítomných, 137 za, 1 nehlasoval. Návrh sme schválili.
Bugár, Béla, podpredseda NR SR (2017-12-13):
Prezentujme sa a hlasujeme. (Hlasovanie.) 142 poslancov, za 82, proti 20, zdržalo sa 40 poslancov. Konštatujem, že návrh sme schválili. (Ruch v sále.) Páni poslanci! Teraz prosím pána poslanca Tibora Bastrnáka, aby ako spravodajca z výboru pre zdravotníctvo uviedol hlasovanie k návrhu rozpočtu Úradu pre dohľad nad zdravotnou starostlivosťou na roky 2018 až 2020 (tlač 737).
Grendel, Gábor, podpredseda NR SR (2022-05-03):
S ďalšou faktickou poznámkou pán poslanec Susko.
Sulík, Richard, predseda NR SR (2011-09-06):
Pán poslanec Čaplovič.
Bugár, Béla, podpredseda NR SR (2017-12-05):
Pán poslanec Grendel.
B. Bugár, podpredseda NR SR: (2002-11-06):
(Hlasovanie.) Prítomných je 127 poslancov, za návrh 86 poslancov, proti 18, zdržalo sa 23. Konštatujem, že Národná rada pridelila návrh zákona výborom, určila gestorský výbor, ako aj lehotu výborom na prerokovanie tohto návrhu v druhom čítaní. Teraz pristúpime k rokovaniu o bloku vládnych návrhov zákonov, ktoré uvádza minister práce, sociálnych vecí a rodiny Slovenskej republiky Ľudovít Kaník. Dávam slovo pánu  ministrovi a prosím ho, aby uviedol prvý z týchto návrhov zákonov, a to vládny návrh zákona, ktorým sa mení a dopĺňa zákon č. 245/2002 Z. z. o náhradnom výživnom a Fonde náhradného výživného a ktorým sa mení a dopĺňa zákon č. 94/1963 Zb. zákon o rodine v znení neskorších predpisov. Vládny návrh zákona ste dostali ako tlač 54, rozhodnutie predsedu Národnej rady na pridelenie výborom máte v rozhodnutí číslo 28. Nech sa páči, pán minister, máte slovo.
P. Paška, predseda NR SR: (2009-06-18):
(Hlasovanie.) 133 prítomných, 80 za, 50 sa zdržalo, 3 nehlasovali. Konštatujem, že sme schválili vládny návrh zákona o obchodovaní s výrobkami, ktorých držba sa obmedzuje z bezpečnostných dôvodov. Pani poslankyňa Laššáková bude teraz uvádzať v druhom čítaní hlasovanie o vládnom návrhu zákona o Špecializovanom trestnom súde a o zmene a doplnení niektorých zákonov . Je to tlač 1101. Upozorňujem, že sme v skrátenom legislatívnom konaní.
Bugár, Béla, podpredseda NR SR (2018-06-13):
Ďakujem pánovi ministrovi za záverečné slovo. Pán spravodajca, chcete zaujať stanovisko? Nech sa páči, máte slovo.
Grendel, Gábor, poslanec NR SR (2017-03-28):
Ďakujem za slovo. Na dohodu treba dvoch. Zmyslom tých požiadaviek opozície bolo ani nie že odstránenie tých pochybností, lebo oni sa nikdy neodstránia na 100 %, ale aspoň ich zmäkčenie. Preto ťažko sa nám bude hlasovať dnes v prvom čítaní bez odpovedí na otázku, ako ste sa rozhodli, a bude to mať vplyv na naše hlasovanie, tak ako to povedal Igor Matovič, ale dvere sú stále otvorené a do štvrtka je času dosť, len nám dajte vedieť, či trváte na svojom, ale ste ochotní s nami diskutovať. Lebo ak nie, tak potom prípadné neschválenie ústavného zákona bude vaša zodpovednosť, nie naša.
Jurinová, Erika, podpredsedníčka NR SR (2014-12-12):
Pán poslanec Mikuš.
Červeňáková, Elena, poslankyňa NR SR (2018-12-05):
Vážený predsedajúci, vážené kolegyne, kolegovia, dovoľte mi, aby som vám predniesla zmenu zákona 576 o poskytovaní zdravotnej starostlivosti a o službách súvisiacich s poskytovaním zdravotnej starostlivosti. Návrhom zákona je, v našom návrhu zákona je vyprecizovať a odlíšiť výkon povolania sestry a výkon povolania pôrodnej asistentky, lebo tieto výkony sú samostatné, odlišné, a aby ich odborná a laická verejnosť akceptovala a aby ich aj považovala za samostatné. Cieľom predloženého návrhu zákona je preto oprava a zosúladenie terminológie zákona s novšou úpravou obsiahnutou v nariadení vlády. Ďalšou navrhovanou zmenou je zrušenie nevhodne zavedenej legislatívnej skratky zariadenia sociálnej pomoci v zákone. Na základe uvedeného sa navrhuje zrušenie tejto skratky, pretože pôsobí mylne. Zákon o sociálnej pomoci bol nahradený zákonom Národnej rady Slovenskej republiky č. 448/2008 Z. z. o sociálnych službách, preto nemôžme hovoriť ani o zariadeniach sociálnej pomoci, ale o zariadeniach sociálnych služieb a zariadeniach sociálnoprávnej ochrany detí a sociálnej kurately. Poslednou a dôležitou úpravou je vlastne využitie sestry samosprávneho kraja na výkon dozoru pri poskytovaní ošetrovateľskej starostlivosti a starostlivosti v pôrodnej asistencii v zdravotníckych a hlavne aj nezdravotníckych zariadeniach. V súlade s preneseným výkonom štátnej správy dôjde k zachovaniu bezpečnosti poskytovania ošetrovateľskej starostlivosti pre klientov v zariadeniach sociálnych služieb a v zariadeniach sociálnoprávnej ochrany detí a kurately. V súlade s platnou legislatívou sestra samosprávneho kraja plní úlohy na úseku zdravotníctva vo vzťahu k poskytovaniu ošetrovateľskej starostlivosti a pôrodnej asistencie v zmysle ustanovenia § 46 ods. 1 písm. h) zákona 578/2004 Z. z., avšak tieto činnosti vykonáva len v zariadeniach ústavných. Keďže samosprávny kraj je tiež zriaďovateľom zariadenia sociálnych služieb, kde sa poskytuje ošetrovateľská starostlivosť pre seniorov, zariadenie opatrovateľskej služby, domov sociálnych služieb, špecializované zariadenie, je žiaduce, aby bolo poskytovanie ošetrovateľskej starostlivosti metodicky riadené a kontrolované aj v týchto zariadeniach. Cieľom predloženého návrhu je preto umožniť sestre samosprávneho kraja výkony kontrolných úloh nielen v zdravotníckych zariadeniach, ale aj v zariadeniach sociálnych služieb a tiež v zariadeniach sociálnoprávnej ochrany detí a sociálnej kurately, kde sa poskytuje ošetrovateľská starostlivosť.
Laurenčík, Milan, podpredseda NR SR (2021-02-03):
Ďakujem. Na vaše vystúpenie evidujem šesť faktických, sedem faktických poznámok. Končím možnosť prihlásiť sa. Nech sa páči, pán poslanec Peter Pellegrini.
Jurinová, Erika, podpredsedníčka NR SR (2015-09-29):
S reakciou pán poslanec Kuffa.
Kolesík, Andrej, poslanec NR SR (2015-09-22):
Keďže sme hlasovali o pozmeňujúcich návrhoch zo spoločnej správy, aj o pozmeňujúcom návrhu, ktorý odznel v dnešnej rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Hort, Milan, podpredseda NR SR (2010-10-14):
Viem, že sa to ťažko počúva, poprosím vás o pokoj v rokovacej sále. (Smiech a potlesk.)
Bugár, Béla, podpredseda NR SR (2017-09-14):
Pán poslanec Dostál, nech sa páči.
Blanár, Juraj, podpredseda NR SR (2023-02-16):
Ďakujem, pán spoločný spravodajca. Otváram rozpravu, do ktorej som dostal jednu písomnú prihlášku, ako poverený člen poslaneckého klubu OĽANO pán predseda ústavnoprávneho výboru Milan Vetrák, nech sa páči, udeľujem mu slovo. A po jeho vystúpení dám možnosť prihlásiť sa ústne do rozpravy.
Saloň, Marián, poslanec NR SR (2020-05-12):
Ďakujem veľmi pekne. Pán minister, iba jedna konkrétna krátka otázka. Ja som to naznačil na výbore pre obranu a bezpečnosť, kde ste mali byť, ale ste neboli, že prečo ste tú päťdesiat päťku nepredložili v skrátenom legislatívnom konaní samostatne? Prečo sa to prilepilo k 281? Ak chcete robiť zmeny, veď je to deklarované aj vašimi predsedami strán, že jednoducho aj za cenu zmeny zákona, ak sa chceme niekoho zbaviť, lebo je nie, nazvem to, nie vhodný na funkcii, tak spraví sa zmena zákona, ale súhlas. Ale prečo ide to prilepené k 281, ale neni to, mohli ste ísť v skrátenom legislatívnom konaní ako samostatný zákon o štátnej službe a v skrátenom konaní ste to tam mohli odôvodňovať. Ďakujem.
Sulík, Richard, predseda NR SR (2011-09-07):
Hlasujte, prosím, o druhom návrhu pani poslankyne Vaľovej nepokračovať v rokovaní o tomto návrhu zákona. (Hlasovanie.) Z prítomných 147 poslancov hlasovalo 71 za, 73 proti, 3 sa zdržali. Ani tento návrh nebol schválený.
Kamenický, Ladislav, poslanec NR SR (2022-11-11):
Ďakujem za vystúpenie. Za mňa môžem povedať jednu vec, že skutočne tento štát momentálne v tom, v tomto volebnom období funguje absolútne neefektívne. Ak si spomenieme na samotné spomínané testovanie, tak sme minuli možno 800 mil. na lotérie očkovacie, úplne nezmyselne vyhodených 50 mil. Spomeňme atómovky. Spomeňme ukradnutých 24 mil. na vedy na, na tú pomoc. Nebudem hovoriť o tom, že tento štát na druhej strane mal obrovské zdroje. Nikdy žiadna vláda nemala toľko peňazí, ako má táto. Máme tu plán obnovy, máme tu nevyčerpané zdroje z Európskej únie, staré programovacie obdobie, nové programovacie obdobie, navýšenie štátneho rozpočtu na dvojnásobok. A tu niekto tvrdí, že tu neni dostatok peňazí na zdravotníctvo? To, čo bolo povedané, podpisujem, koniec zdravotníctva, skolabovanie zdravotníctva, rovná sa koniec štátu. Ľudia tu budú umierať. Ale to sa nedá vyriešiť pamätným dňom zlyhania zdravotníctva na Slovensku. Ďakujem pekne.
P. Hrušovský, predseda NR SR: (2004-05-27):
Otváram rozpravu. Pani poslankyňa Navrátilová, Mušková. (Reakcia z pléna.) Nie? Pani poslankyňa Mušková. Končím možnosť podania ďalších prihlášok do rozpravy. Nech sa páči, pani poslankyňa Mušková.
Kollár, Boris, predseda NR SR (2020-03-24):
Ďakujem, ja túto informáciu nemám. Myslím, že by bolo vhodné, doporučujem zvolať poslanecké grémium ihneď. (Zasadanie poslaneckého grémia.) (Po zasadaní poslaneckého grémia.)
Suja, Miroslav, poslanec NR SR (2022-06-23):
Vážené dámy, vážené... (Ruch v sále, zaznievanie gongu a prerušenie vystúpenia predsedajúcim.)
Dostál, Ondrej, poslanec NR SR (2019-09-13):
Ďakujem. Pán, pán poslanec Senko, no, naozaj mi to príde zvláštne, keď tvrdíte, že účelom práva na odpoveď pre politikov je, aby sa veci neskresľovali, aby občan dostal, aby sa občan dostal k pravdivým, k pravdivým informáciám. A podľa mňa, samozrejme, že sú médiá, ktoré uverejňujú nepravdivé informácie, tam máme, máme právo na opravu. To, to, čo je problém, a to, čo bol problém najmä v tom pôvodnom návrhu, je, že vaši kolegovia navrhovali, aby právo na odpoveď bolo možné využiť aj vo vzťahu k pravdivým, neskresľujúcim a úplným informáciám. Teraz ste sa nejako v koalícii dohodli. Ďakujem MOST-u – HÍD zrejme, že toto ustanovenie, ustanovenie odtiaľ, odtiaľ vypustíte, ale ja nerozumiem, nerozumiem, ako toto vôbec mohlo niekomu napadnúť, že by, že by sa mala právna úprava aj v tomto smere vrátiť k tomu pôvodnému obsahu tlačového, tlačového zákona. Ja si vôbec nemyslím, že ak médiá informujú objektívne, je to dôsledok toho, že existuje tu bič v podobe práva na odpovede, na odpoveď. Veď právo na odpoveď napokon sa nevzťahovalo od roku 2011 na politikov, tak neviem potom, o čom ste, o čom ste hovorili, resp. vzťahoval sa na politikov iba vo vzťahu k veciam, ktoré nesúvisia s výkonom ich funkcie, ich funkcie. Tak, tak potom to nesedí, že toto je ten dôvod, pre ktorý médiá sa snažia informovať... (Prerušenie vystúpenia časomerom.)
Laššáková, Jana, podpredsedníčka NR SR (2014-04-03):
Nech sa páči. Chcete reagovať, pán poslanec? Nie. Nech sa páči, pani poslankyňa Žitňanská.
Kalavská, Andrea, ministerka zdravotníctva SR (2019-05-16):
Ďakujem veľmi pekne. Vážený pán predsedajúci, vážené dámy, vážení páni, tak ja neviem, či v súčasnosti je čím ďalej viac pochybení, možno sa o týchto pochybeniach viac rozpráva. My sme mali alebo ja som mala predvčerom stretnutie s manažmentom nemocnice Nitra, kde sme sa teda bavili o tom, aké sa vyvodili, aká sa vyvodila zodpovednosť voči tým teda, ktorí pochybili. Áno, stalo sa tam nejaké procesné pochybenie a operatér bol odvolaný, resp. sa pracovný úväzok s týmto človekom ukončuje, z funkcie bol odvolaný primár oddelenia, vedúca sestra operačných sál. To je čiastkové riešenie. Ale my ako ministerstvo sme tu preto, aby sme nadstavovali systém a aby tento systém bol dobrý. Je tu nejaká koincidencia, ja som sa týmto problémom zaoberala asi trištvrte roka, kedy som zistila, že Slovensko ako jedna z posledných krajín Európskej únie nemá v zákone zadefinovanú bezpečnosť pacienta. A z toho titulu teda sme kreovali nejakú legislatívnu úpravu, aby sme zadefinovali bezpečnosť pacienta a aby každý poskytovateľ, či už z ústavnej, alebo ambulantnej zdravotnej starostlivosti, si musel viesť interný systém bezpečnosti pacienta, a na konci dňa by sa nestalo to, že sa pacientovi namiesto ľavého kolena zoperuje pravé koleno. Takže myslím si, že sú tí kolegovia zo zdravotného výboru, v pondelok sme prijali, alebo teda bolo prijatá novela zákona, ktorý teda rieši bezpečnosť pacienta, a ja len dúfam, že aj vďaka tejto novele, tejto legislatívnej zmene sa nám takéto pochybenia nebudú stávať, a teda pacient sa bude cítiť bezpečnejšie a komfortnejšie či už v ambulanciách, alebo v ústavných zdravotníckych zariadeniach. Ale, samozrejme, vždy musí byť vyvodená zodpovednosť, ak sa niečo stalo. A taktiež aj k návrhu teda nitrianskej nemocnice, toto oddelenie a traumatologické ortopedické v súčasnosti je pod zvýšeným dohľadom či už z vedenia nemocnice, alebo hlavného odborníka pre ortopédiu v danom odbore. Veľmi pekne vám ďakujem.
Grendel, Gábor, podpredseda NR SR (2020-06-04):
Ďakujem pekne za reakcie. Pokúsim sa zareagovať na každého a pomôžem si aj poznámkami z papierov, dúfam, že pán Kuffa mi to odpustí. Poslanec kolega Erik Tomáš, hovoril si, zmeňte zákon podľa všetkých odporúčaní. Veď práve aj som citoval z odporúčania Benátskej komisie, otvorte to aj iným právnym profesiám, presne tak to robíme. Pán poslanec Kotleba, aj čestný sa môže zlomiť, samozrejme, a môže ho to, môže ho to nakoniec zmeniť k horšiemu, súhlasím. Ale z mojej strany to bol iba protiargument k tomu, že nepustíme tam nikoho iného, nechajme len advokát..., len prokurátorov, ako keby to bola záruka, že len prokurátori môžu byť generálni prokurátori. Čo sa týka bezúhonnosti, pán poslanec Dostál sa k tomu, predpokladám, vyjadrí vo svojom prejave, k otázke bezúhonnosti kandidátov, ale ak by sme to zmenili tak, ako hovoríte vy, pán poslanec, no to by bol lex Lipšic, lebo preto to chcú všetci teraz zmeniť, aby aj za neúmyselné trestné činy nemohli ľudia kandidovať. Pán poslanec Baránik, súhlasím, ide o otvorenie konkurenčného prostredia a asi obidvaja ma..., z fleku vymenujeme 10 dobrých sudcov a advokátov, ktorí by boli vhodní na post generálneho prokurátora. Pán poslanec Kuffa, to, že väčšina je neslušná, toto mi, prosím, nepodsúvajte, takto to určite nebolo myslené. Čo sa týka k tomu prejavu, rád k vám prídem, samozrejme, na školenie ako od skúsenejšieho kolegu sa čosi naučiť. Som rád, že vás zaujal môj prejav, môžem vám ho aj teda poslať do mailu, ak si ho pýtate. Ja sa snažím v pléne nevystupovať k úplne všetkému od botaniky až po jadrové útoky, pretože sa netvárim, že som odborník naozaj že na všetko, a snažím sa udržať pozornosť aj čítaním textu. A myslím si, že sa mi to podarilo, a keď sa v tomto my dvaja porovnáme, nie som si istý, či sa to vždy darí aj vám. Ďakujem. (Potlesk.)
V. Švidroň, poslanec: (2009-04-23):
Národná rada Slovenskej republiky uznesením z 11. marca 2009 č. 1341 sa uzniesla prerokovať vládny návrh zákona v druhom čítaní a prideliť ho na prerokovanie výborom: ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre vzdelanie, mládež, vedu a šport. Ako gestorský výbor určila Výbor Národnej rady Slovenskej republiky pre vzdelanie, mládež, vedu a šport. Výbory prerokovali návrh zákona v lehote určenej uznesením Národnej rady Slovenskej republiky, iné výbory o tomto návrhu zákona nerokovali. Takisto gestorský výbor do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku. K návrhu zákona určené výbory Národnej rady Slovenskej republiky o prijatých uzneseniach rokovali: Ústavnoprávny výbor Národnej rady Slovenskej republiky uznesením 595 z 31. marca 2009, Výbor Národnej rady Slovenskej republiky pre financie, rozpočet a menu uznesením 476 z 8. apríla, Výbor Národnej rady Slovenskej republiky pre hospodársku politiku uznesením 486 z 2. apríla, Výbor Národnej rady Slovenskej republiky pre vzdelanie, mládež, vedu a šport uznesením 153 zo 7. apríla odporúčajú Národnej rade Slovenskej republiky vládny návrh schváliť. Ďalej si vás dovoľujem informovať, že z uznesení jednotlivých výborov vyplývajú pozmeňujúce a doplňujúce návrhy, ktorých znenie je uvedené spolu s ich odôvodnením v časti IV informácie, tlače 936. Výbor Národnej rady Slovenskej republiky pre vzdelanie, mládež, vedu a šport ako gestorský výbor rokoval 15. apríla 2009 o návrhu spoločnej správy výborov o výsledkoch prerokovania vládneho návrhu zákona vo výboroch Národnej rady Slovenskej republiky v druhom čítaní s odporúčaním vládny návrh zákona schváliť. Gestorský výbor neprijal uznesenie o odporúčaní schváliť vládny návrh zákona a spoločnú správu výborov, nakoľko návrh nezískal súhlas nadpolovičnej väčšiny prítomných členov výboru podľa § 52 ods. 4 zákona o rokovacom poriadku Národnej rady. Podľa § 80 ods. 2 citovaného zákona, ak gestorský výbor neschváli spoločnú správu, podáva spoločný spravodajca len informáciu o výsledkoch prerokovania vo výboroch a predkladá ďalší návrh na postup. Vzhľadom na uznesenie výborov, ktoré návrh zákona prerokovali a ktoré odporúčajú Národnej rade Slovenskej republiky návrh zákona schváliť, odporúčam, aby Národná rada Slovenskej republiky po rozprave rozhodla o jednotlivých podaných návrhoch, o návrhu zákona ako celku. Ako spoločný spravodajca navrhujem hlasovať o návrhoch uvedených v časti IV informácie nasledovne: o bodoch 1 až 8 a 10 až 19 spoločne a o bodoch 9 a 20 zvlášť o každom bode. Ďakujem a prosím, vážený pán predsedajúci, aby ste otvorili rozpravu o návrhu zákona v druhom čítaní.
Laššáková, Jana, podpredsedníčka NR SR (2014-05-13):
Na vystúpenie pána poslanca tri faktické poznámky. Páni poslanci Záhumenský, Novotný a Frešo. Končím možnosť prihlásiť sa s faktickými poznámkami. Nech sa páči, pán poslanec Záhumenský.
Pčolinský, Peter, podpredseda NR SR (2023-03-30):
Ďakujem pekne. Doplňujúca otázka? Nie. Budeme pokračovať ďalej. Otázka č. 11, pána poslanca Urbana, už bola zodpovedaná. Otázka č. 12, pána poslanca Urbana, bola zodpovedaná. Číslo 13, pán poslanec Šimko, bola zodpovedaná, Číslo 14, pani poslankyňa Majorová Garstková nenachádza sa v sále, otázka nebude. Otázka č. 15, pán poslanec Šimko, bola zodpovedaná. Pani poslankyňa Vaľová, č. 16, nie je v sále, nebude sa odpovedať. Pán poslanec Šudík, gratulujem, otázka č. 17 je vaša a je adresovaná pánovi ministrovi Vlčanovi a znie: „Môžete mi, pán minister, povedať, na aký konkrétny vládny audit sa odvolávate v súvislosti s kauzou Zlaté prasa, keď tvrdíte, že nielen vaša vnútorná kontrola, ale aj vládny audit potvrdil, že všetko je v tejto medializovanej kauze v poriadku? Zaujíma ma to, nakoľko ja disponujem úplne inou správou z úradu vládneho auditu.“
Kaník, Ľudovít, poslanec NR SR (2014-11-28):
Ďakujem. Kolegyňa Vaľová trošku viac o inej alebo o tej veci, o ktorej som ja tak rozsiahlo nehovoril, hovorila, ale dobre. Tam by som poukázal hlavne na to, že súhlasím, že keď je kríza, tak firma začne mať problémy a samozrejme, musí sa zmestiť do tých nákladov, ktoré si môže dovoliť, lebo inak zaniká. A vtedy, v tom máme rozdielny pohľad, vtedy je pred, niekedy je pred voľbou, či prepustí časť zamestnancov, alebo jej to skrz Zákonník práce nie je umožnené. Vy hovoríte, že zamestnanci sú chránení, ale výsledkom je, že po nejakom boji, ktorý chvíľu trvá, je firma zrušená celá. A nie časť zamestnancov príde o prácu, ale prídu všetci zamestnanci o prácu. A to je omnoho horší stav. Čiže na toto ja upozorňujem, pred týmto varujem a o tomto je ten rozpor videnia, že vy zamestnanca síce chránite na papieri, výsledkom je, že ho uchránite pred možnosťou pracovať, pred možnosťou mať plat, pred možnosťou zamestnať sa.
Pellegrini, Peter, predseda NR SR (2015-06-23):
Ďakujem pekne. Vyhlasujem všeobecnú rozpravu za skončenú. Chcem sa spýtať pána ministra, či chce krátko zaujať stanovisko. Nech sa páči.
T. Cabaj, podpredseda NR SR: (2009-06-23):
Otváram rozpravu. Taktiež konštatujem, že do rozpravy sa písomne nikto neprihlásil. Má záujem niekto sa prihlásiť ústne? Nikto. Vyhlasujem rozpravu za skončenú. Pani ministerka, chcete záverečné slovo? Nech sa páči.
P. Paška, predseda NR SR: (2008-10-21):
(Hlasovanie.) 133 prítomných, 78 za, 55 proti. Konštatujem, že sme vyslovili súhlas s prerokovaním tohto návrhu v skrátenom legislatívnom konaní. Teraz poprosím pána ministra dopravy, pôšt a telekomunikácií Ľubomíra Vážneho, aby nám predniesol návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Je to tlač 797. Nech sa páči, pán minister.
P. Hrušovský, podpredseda NR SR: (2002-02-21):
Informáciu o zámere prijímania aproximačných nariadení vlády Slovenskej republiky v 1. polroku 2002. Panie poslankyne, páni poslanci, prerušujem rokovanie 54. schôdze Národnej rady. Budeme pokračovať zajtra ráno o 9.00 hodine... Veď nás je málo! (Prerušenie rokovania o 18.52 hodine.)
Stachura, Peter, poslanec NR SR (2023-11-21):
Ďakujem pekne. K tej vecnej rovine sa vyjadríme, takže nebudem k tomuto hovoriť. Ja by som len pripomenul aj kolegyni Cigánikovej, že áno, urobili sa chyby aj počas vládnutia predošlej garnitúry, to priznávam. Ja by som vám len chcel pripomenúť, alebo tebe, Janka, pripomenúť, že jeden jediný minister, ktorého si ty mala rada a s ktorým si chodila fajčiť pred ministerstvo zdravotníctva, bol Vladimír Lengvarský. A tu treba jasne pomenovať, kto za tento sklz môže a toto je skutočne to meno, ktoré malo lídovať celú OSM-ku a malo lídovať to, čo teraz tuná prekladáme. Takže ak si všimnete a pozrite si to, aj dohľadajte spätne dozadu, ako reagovala SaS-ka aj konkrétne Janka Bittó Cigániková na tohto ministra, ktorý skutočne zlyhal, ale podľa SaS-ky, Janky Bittó Cigánikovej, našich analytikov, pána Smatanu a ďalších, bol jeden z najlepších ministrov, dali mu dokonca známku jedna mínus, že bol vynikajúci, takže poprosím, v tejto, bohužiaľ, musím to takto skonštatovať, nie vecnej rovine, aby sme hľadali naozaj aj zodpovedných. Ďakujem. (Potlesk.)
Beblavý, Miroslav, poslanec NR SR (2012-11-28):
Teraz zapli mňa. Ja chcem len poprosiť, pracovná skupina na novelu ústavného zákona sa má podľa dohody zísť teraz vzadu. Takže vás poprosím. Ďakujem pekne.
Kondrót, Maroš, poslanec NR SR (2012-07-31):
Pán predseda, dajte, prosím, hlasovať o bode č. 5.
P. Paška, predseda NR SR: (2008-11-06):
(Hlasovanie.) 126 prítomných, 97 za, 4 proti, 21 sa zdržalo, 4 nehlasovali. Návrh sme schválili.
Kuffa, Štefan, poslanec NR SR (2012-05-03):
Ďakujem za slovo. Som tak pozorne počúval tuná kolegu z environmentalistiky, dotklo sa to aj tej jadrovej energetiky. Pán premiér tiež vo svojom príhovore a prejave spomenul Mochovce, dostavanie tretieho a štvrtého bloku. Ja len toľko som chcel povedať, z hľadiska energetiky to je super, keď Slovensko bude ako samostatnou krajinou vo výrobe energie, to je vysoko pozitívna vec a ešte perfektnejšia je tá, keď budeme schopní túto elektriku predávať ako do zahraničia. Ona na jednej strane je ekologická a veľmi dobrá, pokiaľ je aj naozaj bezpečná. Samozrejme, toto je dielo, ktoré sme zdedili už z minulosti, nedá sa s tým zrobiť nič a zdá sa, že asi je najrozumnejšie dostavať ten tretí a štvrtý blok v Mochovciach, ale najväčšou tragédiou a zároveň aj nebezpečenstvom, čo ja vnímam, skutočne keď bude tá výstavba a tá dostavba, aby sa viac zameralo aj na tú bezpečnosť. Táto jadrová elektráreň je v rámci ako Slovenskej republiky, široko ďaleko je veľmi úrodná zem. Ak by sa čosi ako stalo, a to zamorené územie, to, čo sa stalo ako v Černobyle, bolo by to veľkou katastrofou pre tak malú krajinu, ako sme my. Tak ja som len toľko chcel k tomu životnému prostrediu. Ten tretí, štvrtý blok, áno, dostavajte, lebo už je to, proste ani nie je možné inak, ale na tú bezpečnosť klásť tam veľký, vysoký dôraz. Ďakujem.
Pellegrini, Peter, predseda NR SR (2015-05-21):
Prezentujme sa a hlasujme o bode 22 spoločnej správy. (Hlasovanie.) Prítomných 136 poslancov, proti bolo 83, zdržalo sa 53. Tento bod sme neschválili.